Carantină prelungită cu 7 zile pentru 4 localități din județul Ilfov. Chitila a ieșit marți din lockdown-ul zonal.
Carantina zonală s-a prelungit cu 7 zile pentru localităţile Ciorogârla, Corbeanca, Măgurele și Clinceni din județul Ilfov. Pe de altă parte, orașul Chitila a ieşit din carantină, precizează marți Prefectura Ilfov.
Carantina zonală a fost prelungită cu 7 zile pentru Ciorogârla, Corbeanca și Măgurele începând de luni seara, iar pentru comuna Clinceni de marți dimineață, ora 05:00.Incidenţa COVID-19 este, la Ciorogârla, de 5.72 la mie, 5.64 în Corbeanca, 5.86 în Măgurele și 8.36 în Clinceni.Chitila a ieșit din carantină în condițiile în care incidența a coborât la 4,16 cazuri la mie.